stanford-oval/wikipedia huggingface dataset:
TyT­Ti
Aiheesta muualla

Basso Radio: Sunnuntai Siskot (Arkistoitu – Internet Archive)
Radio Helsinki: Tytti (Arkistoitu – Internet Archive)
Soundcloud sivu
Mixcloud sivu
MoonTV: Teknotapahtuma Merihaan parkkihallissa
Tomáš Surový

| Tomáš Surový |
| --- | --- |

Henkilötiedot
Syntynyt: 24. syyskuuta 1981 (ikä 43) Banská Bystrica, Tšekkoslovakia
Kansalaisuus:   Slovakia
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  87 kg
Seura
Seura:  Slovan Bratislava
Sarja:  KHL
Pelinumero:  43
Pelaajaura
Pääsarjaura:  1998–
Aik. seurat:  HC Banská Bystrica (SloEL) HK ŠKP Poprad (SloEL) Wilkes-Barre/Scranton (AHL) Pittsburgh Penguins (NHL) Luleå HF (SEL) Linköpings HC (SEL) Skellefteå AIK (SEL) Dinamo Riika (KHL) TsSKA Moskova (KHL) Lev Praha (KHL)
NHL-varaus:  120. varaus, 2001 Pittsburgh Penguins
Tomáš Surový (s. 24. syyskuuta 1981 Banská Bystrica, Tšekkoslovakia) on slovakialainen jääkiekkoilija, pelipaikaltaan hyökkääjä. Hän edustaa KHL-seura Slovan Bratislavaa.
Ura

Surový on HC Banská Bystrican kasvatti. Hän pelasi ensimmäistä kertaa seuran edustusjoukkueessa Slovakian Extraliigassa kaudella 1997–1998 kolmen ottelun verran. Seura putosi Slovakian kakkostasolle, jossa Surový teki seuraavalla kaudella 41 ottelussa 57 tehopistettä. Kaudeksi 2000–2001 Surový siirtyi pääsarjaseura HK ŠKP Popradiin, jossa hän teki 53 ottelussa tehot	22+28=50. NHL-seura Pittsburgh Penguins varasi Surovýn neljännellä kierroksella 120. pelaajana kesällä 2001. Surový siirtyi Penguinsin organisaatioon, mutta pelasi kauden 2001–2002 AHL:ssä Wilkes-Barre/Scranton Penguinsissa. Surový debytoi NHL:ssä 14. helmikuuta 2003 ottelussa New York Rangersia vastaan. Ensimmäisen maalinsa hän teki seuraavassa ottelussaan New Jersey Devilsiä vastaan. Surový ei vakiinnuttanut missään vaiheessa paikkaansa NHL:ssä ja pelasi Penguinsissa lähinnä kolmosketjussa. Kaudella 2005–2006 Surový teki 53 ottelussa NHL:ssä tehot 12+13=25.
Kauden jälkeen joukkue ei tarjonnut Surovýlle jatkosopimusta ja hän siirtyi Elitserien-seura Luleåån. Hän oli 55 pistellään seuran paras pistemies ja Elitserien pistepörssin neljäs.  Hän teki kesällä 2007 sopimuksen NHL-seura Phoenix Coyotesin kanssa, mutta hylkäsi sen ja siirtyi toiseen ruotsalaisseura Linköpingiin syyskuussa 2007. Surový oli kaudella 2007–2008 runkosarjassa vaisu, mutta paransi pudotuspeleihin ja teki seuran kanssa kaksivuotisen jatkosopimuksen huhtikuussa 2008. Kaudella 2008–2009 Surový floppasi pahasti ja teki runkosarjassa vain 11 pistettä. Linköping lainasi Surovýn Slovakiaan HC Banská Bystricaan kauden 2009–2010 alussa viiden ottelun ajaksi. Lokakuussa Surovýn palattua Linköpingiin sopimus purettiin ja hän siirtyi Skellefteå AIK:hon loppukaudeksi. Hän floppasi jälleen eikä jatkanut seurassa. Kesäkuussa 2010 Surový teki yksivuotisen sopimuksen KHL-seura Dinamo Riian kanssa. Hän teki kaudella 2010–2011 54 ottelussa tehot 14+18=32 ja pudotuspeleissä kuusi tehopistettä.
Kaudeksi 2011–2012 Surový siirtyi TsSKA Moskovaan. Pelattuaan kauden TsSKA:ssa hän siirtyi kaudeksi 2012–2013 Lev Prahaan.
Maajoukkueura

| Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Mitalit> Maa:   Slovakia.Miesten jääkiekko.MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Hopeaa | Suomi 2012 |  |  |
Surový edusti Slovakiaa nuorten MM-kilpailuissa vuosina 2000 ja 2001. Surovýn ensimmäinen miesten arvoturnaus oli talviolympialaiset Torinossa 2006. Hän pelasi samana vuonna Latvian MM-kilpailuissa, joissa hän teki 7 ottelussa tehot 2+2=4. Hän on pelannut MM-kilpailuissa myös vuosina 2007, 2009, 2011 ja 2012.
Torkkola

| Torkkola |
| --- | --- |
 Torkkola
 Koordinaatit: 63°04′00″N, 22°01′29″E 
Valtio:  Suomi
Maakunta:  Pohjanmaa
Kunta:  Vaasa
Suuralue:  Vähänkyrön suuralue
Hallinto:  
 – Asutustyyppi:  kylä
Postinumero:  66500 
Infobox OKVirheellinen NIMI-arvo: 
Torkkola on kylä Vaasassa Vähänkyrön suuralueella Pohjanmaan maakunnassa. Torkkola sijaitsee Kyrönjoen rannalla seututien 717 varrella Merikaarrosta noin neljä kilometriä itään. Kylä sijaitsee Merikaarron ja Vähänkyrön kirkonkylän välissä, molempiin kyliin on Torkkolasta lähes sama etäisyys. Vaasan keskustaan kylästä on noin 25 kilometriä.
Vielä vuonna 2017 Torkkola muodosti yhden Vaasan taajamista, jolloin sen asukasluku oli 200, eli taajaman muodostamiseksi tarvittava vähimmäismäärä. Seuraavana vuonna Torkkola ei enää muodostanut omaa taajamaansa. Myöskään vuonna 2019 Torkkola ei ollut taajama.
Torkkolassa sijaitsee EPV Tuulivoima Oy:n tuulivoimapuisto, joka vihittiin käyttöön toukokuussa 2015. Puistossa on 16 tuulivoimalaa, jotka tuottavat energiaa noin kymmenentuhannen omakotitalon tarpeiden verran.
Tupou VI

| Tupou VI |
| --- | --- |
 
Tongan kuningas
Valtakausi:  18. maaliskuuta 2012–
Kruunajaiset:  4. heinäkuuta 2015
Edeltäjä:  George Tupou V
Perijä:  Tupoutoʻa ʻUlukalala

Syntynyt:  12. heinäkuuta 1959 (ikä 65) Nukuʻalofa, Tonga
Puoliso:  Nanasipauʻu Tukuʻaho
Lapset:  Lātūfuipeka Tukuʻaho   Tupoutoʻa ʻUlukalala  Viliami Tukuʻaho
Koko nimi:  Ahoʻeitu ʻUnuakiʻotonga Tukuʻaho
Suku:  Tupou
Isä:  Taufa’ahau Tupou IV
Äiti:  Halaevalu Mataʻaho ʻAhomeʻe
Tupou VI (s. 12. heinäkuuta 1959) on Tongan nykyinen kuningas ja maan entinen pääministeri 3. tammikuuta 2000 – 11. helmikuuta 2006. Hän oli myös ulkoministerinä lokakuusta 1998 elokuuhun 2004 ja puolustusministerinä lokakuusta 1998 syyskuuhun 2004. Hänen isänsä oli Taufa’ahau Tupou IV. Tupou VI:n ristimänimi on ʻAhoʻeitu ʻUnuakiʻotonga Tukuʻaho Tupou, mutta prinssinä hänet tunnettiin nimillä Lavaka Ata ʻUlukālala.
Tupou VI kruunattiin kesällä 2015 ja hän sai arvonimen Tu'i Kanokupolu.
Tupou VI on opiskellut muun muassa Yhdysvalloissa ja Australiassa. Hänestä tuli Tongan kuningas veljensä George Tupou V:n kuoleman jälkeen.
Galleria

Tupoun kuninkaana käyttävä monogrammi
Tupou VI tapaa Uuden-Seelannin kenraalikuvernööri Patsy Reddyn kanssa vuonna 2019.
Tupou VI:n kruunajaiset vuonna 2015
Tsuta (1921)

| Tsuta / 蔦 |
| --- | --- |

Aluksen vaiheet
Rakentaja:  Kawasaki, Kobe
Kölinlasku:  16. lokakuuta 1920
Laskettu vesille:  9. toukokuuta 1921
Palveluskäyttöön:  30. kesäkuuta 1921
Poistui palveluskäytöstä:  2. helmikuuta 1944
Loppuvaihe:  upotettu 2. syyskuuta 1943
Tekniset tiedot
Uppouma:  864 t (normaali) 1 036 t (kuormattu)
Pituus:  85,3 m (kokonaispituus)
Leveys:  7,9 m
Syväys:  2,4 m
Koneteho:  21 500 ihp
Nopeus:  36 solmua
Miehistöä:  148
Aseistus
Aseistus:  3 × 120 mm/45 type 3 -tykkiä 4 × 533 mm torpedoputkea
Tsuta (jap. 蔦) oli keisarillisen Japanin laivaston Momi-luokan hävittäjä, joka oli toisessa maailmansodassa partioveneenä No. 35.
Valmistus

Alus tilattiin vuoden 1918 hankinnoissa Kawasakin Koben telakalta, missä köli laskettiin 16. lokakuuta 1920. Alus laskettiin vesille 9. toukokuuta 1921 ja otettiin palvelukseen vielä samana vuonna 30. kesäkuuta.
Palvelus

Alus muutettiin 1. huhtikuuta 1940 partioveneeksi No.35. Alus upposi 2. syyskuuta 1943 ilmahyökkäyksessä Laen edustalla ja poistettiin alusluettelosta 10. helmikuuta 1944.
Tony Gilroy

| Tony Gilroy |
| --- | --- |
 Tony Gilroy vuonna 2009.
Henkilötiedot
Syntynyt: 11. syyskuuta 1956 (ikä 68) New York
Ammatti:  elokuvaohjaaja ja -käsikirjoittaja
Ohjaaja
Aktiivisena:  1992–
Aiheesta muualla
IMDb 
Elonet
Anthony Joseph ”Tony” Gilroy (s. 11. syyskuuta 1956) on yhdysvaltalainen elokuvakäsikirjoittaja ja -ohjaaja. Gilroy on tehnyt muun muassa Bourne-elokuvien käsikirjoitukset, ja hän ohjasi ja käsikirjoitti elokuvan Michael Clayton, josta hän sai parhaan ohjauksen ja parhaan alkuperäisen käsikirjoituksen Oscar-ehdokkuuden vuonna 2007.
Filmografia > Käsikirjoittajana

Unelma jäällä (The Cutting Edge, 1992)
Superhäät (televisioelokuva, 1993)
Dolores Claiborne (1995)
Äärirajat (Extreme Measures, 1996)
Paholaisen asianajaja (1997)
Armageddon (1998)
Todistettavasti elossa (Proof of Life, 2000)
Syötti (Bait, 2000)
Medusan verkko (2002)
Medusan isku (2004)
Medusan sinetti (2007)
Michael Clayton (2007)
Kaksinaamaista peliä (Duplicity, 2009)
State of Play (2009)
Medusan perintö (The Bourne Legacy, 2012)
Rogue One: A Star Wars Story (2016)
Filmografia > Ohjaajana

Michael Clayton (2007)
Kaksinaamaista peliä (Duplicity, 2009)
Medusan perintö (The Bourne Legacy, 2012)
Aiheesta muualla

D. T. Max: How Tony Gilroy surprises jaded moviegoers.  16.3.2009. The New Yorker. Viitattu 25.6.2012.
Tsutomu Sonobe

| Henkilötiedot |
| --- | --- | --- |
Koko nimi: Tsutomu Sonobe
Syntymäaika: 29. maaliskuuta 1958 (ikä 66)
Syntymäpaikka: Ibaraki, Japani
Kansalaisuus:  Japani
Pelipaikka: Puolustaja
Pituus: 170 cm
Seurat
| Vuodet | Seura | O (M) |
| 1976–1989 | Fujita Industries | 173 (2) |
Maajoukkue
| 1978–1981 | Japani | 7 (0) |
 Seurajoukkueuran tilastot kattavat vain kansalliset sarjat.
Tsutomu Sonobe (jap. 園部 勉, Sonobe Tsutomu; s. 29. maaliskuuta 1958 Ibaraki) on japanilainen entinen jalkapalloilija.
Jalkapallomaajoukkue

Sonobe debytoi Japanin maajoukkueessa toukokuussa 1978. Hän on pelannut seitsemän maaottelua.
Aiheesta muualla

National Football Teams
Tulskajan metroasema

| Tulskaja (Tульская) |
| --- | --- |

 Moskovan metro 
Perustiedot
Metrolinjat:  Serpuhovsko-Timirjazevskaja
Sijainti:  55.7087°N, 37.6229°E
Paikkakunta:  Moskova, Venäjä
Avattu:  8. marraskuuta 1983
Rakenne
Tyyppi:  tunneliasema
Tulskaja (ven. Tульская) on yksi Moskovan metron asemista. Se avattiin 8. marraskuuta 1983.
Fast Loud Death

| Fast Loud Death Lost Society |
| --- | --- | --- |

Studioalbumin tiedot
 Äänitetty : Sonic Pump Studio
 Julkaistu: 15. maaliskuuta 2013
 Formaatti: CD, LP, digitaalinen
 Tuottaja(t): Nino Laurenne
 Tyylilaji: thrash metal
 Kesto: 35.49
 Levy-yhtiö: Nuclear Blast
Listasijoitukset
  Suomen virallinen lista: 25.
Lost Societyn muut julkaisut
|   | Fast Loud Death 2013 | Terror Hungry 2014 |
Fast Loud Death on jyväskyläläisen thrash metal -yhtyeen Lost Societyn esikoisalbumi. Se julkaistiin vuonna 2013 levymerkillä Nuclear Blast. Albumi on saanut positiivisen vastaanoton suomalaisessa mediassa, ja se kiinnitettiinkin Nuclear Blastille jo varhain..
Albumista on julkaistu CD:n lisäksi myös digipak, digitaalinen -sekä vinyylipainos, joista kaikkiin sisältyy kaksi bonuskappaletta.
Kappaleet

N.W.L. – 2.22
Trash All Over You – 3.41
E.A.G. – 2.20
Kill (Those Who Oppose Me) – 2.17
Bitch, Out' My Way – 4.02
Fast Loud Death – 3.26
Lead Through the Head – 3.14
Diary of a Thrashman – 2.42
Toxic Avenger – 1.08
This Is Me – 2.43
Braindead Metalhead – 3.27
Piss Out My Ass – 2.00
Fatal Anoxia – 2.27
Kappaleet > Erikoispainosten bonuskappaleet

Escape from Delirium – 4.08
I Stole Your Love – 3.23 (KISS -cover)
Kokoonpano

Samy Elbanna – laulu, kitara
Arttu Lesonen – kitara
Ossi Paananen – rummut
Mirko Lehtinen – bassokitara
Kokoonpano > Muut tekijät

Nino Laurenne – tuottaja, äänittäjä, miksaaja
Mikko Kymäläinen – äänittäjä
Jussi Kraft – äänittäjä
Svante Forsbäck – masteroija
Iiro Palva-aho – valokuvat
Ed Repka – kansitaide
Tim Wezel – layout
Arvostelut

Imperiumi.net 12.3.2013 (Serpent):
Soundi 11.4.2013 (Antti Mattila):
Popmatters.com 23.5.2013 (Dean Brown):
Kaaoszine 8.3.2013 (Taavi Lindfors): 10/10
Moltenmagazine.com 7.6.2013 (Brandon Ringo): 4.5/10
Aiheesta muualla

Fast Loud Death Discogsissa. (englanniksi)
Albumi Fast Loud Death Encyclopaedia Metallum -sivustolla (englanniksi)
Tom Ljungman

Tom Ljungman vuonna 2013.
Tom Ljungman (29. toukokuuta 1991) on ruotsalainen näyttelijä. Hän on näytellyt muun muassa ruotsalaisessa televisiosarjassa Rosan elämää (ruotsiksi Livet engligt Rosa). Ljungman asuu Skarpnäckin kaupunginosassa Tukholmassa.
Tulsi Tanti

Tulsi Tanti
Tulsi R. Tanti (2. helmikuuta 1958 – 1. lokakuuta 2022) oli intialainen liikemies ja Intian kahdeksanneksi rikkain henkilö.
Tanti perusti tuulivoimayrityksen Suzlon Energyn vuonna 1995. Ennen tuulivoimatoimintaa hän hoiti kolmen veljensä kanssa tekstiilitehdasta. Tulsi Tanti rikastui viemällä tuulivoimayrityksensä pörssiin: Suzlon Energy listautui Intian pörssiin 2005. Forbesin mukaan yrityksen arvo on 8 miljardia dollaria (11/2006).
Tulsi Tantin perheen omaisuuden arvo oli Forbesin mukaan 5,9 miljardia dollaria vuonna 2006, mikä oli arvioitu perheen 70 % omistuksesta Suzlon Energystä. Hänen henkilökohtainen osuutensa oli 30 %.
Tanti oli naimisissa ja hänellä oli kaksi lasta.
Estadio Metropolitano

| Estadio Cívitas Metropolitano> Metropolitano |
| --- | --- |

Rakennuksen tiedot
Sijainti:  Madrid, Espanja
Avattu:  6. syyskuuta 1994
Remontoitu:  2017
Laajennettu:  2011–2017
Omistaja:  Madridin kaupunki (2002–2017) Atlético Madrid (2017–)
Kenttä:  luonnonnurmi
Kustannukset:  € 45 milj. (1994) € 240 milj. (2017)
Arkkitehti:  Antonio Cruz, Antonio Ortiz
Aiemmat nimet:  Wanda Metropolitano (2017–2022)
Käyttäjät
 Atlético Madrid (2017–) 
Katsojakapasiteetti
 70 460 (2024) 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Estadio Metropolitano tai virallisesti Cívitas Metropolitano on jalkapallostadion Espanjan pääkaupungissa Madridissa ja Club Atlético de Madridin kotistadion kaudesta 2017–2018 alkaen.
Stadion avattiin vuonna 1994 ja tuolloin noin 20 000 -paikkainen stadion oli alun perin pääasiassa yleisurheilukäytössä. Vuonna 2017 valmistuneen laajennuksen jälkeen stadionilla on 70 460 paikkaa ja se on Espanjan kolmanneksi suurin stadion Camp Noun ja Santiago Bernabéun jälkeen.Stadionin yleisöennätys on 70 112 kauden 2024/2025 derbystä Real Madridia vastaan.
Stadion sijaitsee San Blasin – Canillejasin alueella Madridin koillisosassa, lähellä Barajasin lentoasemaa. Stadionia palvelee Madridin metron seitsemänteen linjaan kuuluva Estadio Metropolitanon asema.
Historia

Stadionin ovat suunnitelleet sevillalaiset arkkitehdit Antonio Cruz ja Antonio Ortiz. Vuonna 1994 valmistuneella stadionilla oli alun perin noin 20 000 katsojapaikkaa ja se oli pääosin yleisurheilukäytössä. Vuosina 1994–2004 sillä järjestettiin kansainvälinen Meeting de Atletismo, joka kahtena jälkimmäisenä vuotena toimi samalla kansainvälisen yleisurheiluliiton IAAF:n Super Grand Prix’nä, ja vuonna 2002 IAAF:n maailmancup. Stadionilla on järjestetty myös konsertteja.
Stadion kuului Madridin itsehallintoalueen omistukseen vuoteen 2002 asti, jolloin se siirtyi Madridin kaupungille. Marraskuussa 2011 alkoivat laajennustyöt, jotka kasvattivat kapasiteetin noin 68 000:een.
Stadion oli mukana vuosien 2012, 2016 ja 2020 kesäolympialaisten valintaprosesseissa, ja se olisi toiminut olympiastadionina, mikäli Madrid olisi saanut kilpailut järjestääkseen. Stadion kuului Madridin olympiarenkaan itäiseen sektoriin, johon oli suunniteltu stadionin lisäksi rakennettavan myös olympiakylä sekä uintilajien, voimistelun, ja pyöräilyn suorituspaikkoja. Mahdollisia olympialaisia varten stadionille olisi jätetty tilaa juoksuradoille ja muille yleisurheilun suorituspaikoille. Kolmen epäonnistuneen yrityksen jälkeen kaupunki päätti olla hakematta vuoden 2024 kilpailuja.
Baskiseparatistijärjestö Eta räjäytti autopommin stadionin edustalla 27. kesäkuuta 2005, runsas viikko ennen vuoden 2012 kesäolympialaisten isäntäkaupungin valintaa. Henkilövahingoilta vältyttiin, mutta Madridin kaupunginjohtaja Alberto Ruiz-Gallardón uskoi tapahtuneen vahingoittaneen Madridin kisaehdokkuutta.
Jalkapalloseura Club Atlético de Madrid siirtyi pelaamaan kotiottelunsa stadionille kaudesta 2017–2018 alkaen. Samalla seura luovutti Manzanaresjoen rannalla sijaitsevan vanhan stadioninsa Vicente Calderónin Madridin kaupungille, joka purkaa stadionin ja muuttaa alueen puistoksi.
Stadionilla pelataan Mestarien liigan loppuottelu vuonna 2019.
Nimi

Stadion on historiansa aikana tunnettu nimillä Estadio de la Comunidad de Madrid (Madridin itsehallintoalueen stadion) ja Estadio Olímpico de Madrid (Madridin olympiastadion) sekä lempinimellä La Peineta (”kampa”), joka viittaa pääkatsomon muotoon.
Atlético Madridin siirryttyä stadionille se sai nimen Wanda Metropolitano vuosina 1923–1966 Atléticon kotistadionina toimineen Metropolitanon ja seuran osaomistajan Wandan mukaan. Uefan kilpaluissa stadionista käytetään nimeä Estadio Metropolitano.
Aiheesta muualla

Wikimedia Commonsissa on kuvia tai muita tiedostoja aiheesta .
Stadion Atlético Madridin sivustolla (espanjaksi)
Stadion arkkitehtitoimisto Cruz y Ortizin sivustolla: La Peineta, Wanda Metropolitano (englanniksi)
Stadion StadiumDB.com-sivustolla (englanniksi)
Stadion The Stadium Guide -sivustolla (englanniksi)
Ty Cobb

| Ty Cobb |
| --- | --- |

Henkilötiedot
Koko nimi:  Tyrus Raymond Cobb
Syntynyt: 18. joulukuuta 1886 Narrows, Georgia
Kuollut: 17. heinäkuuta 1961 (74 vuotta) Atlanta, Georgia
Kansalaisuus:  yhdysvaltalainen
Baseballpelaaja
Lempinimi:  The Georgia Peach
Pelipaikka:  takakenttäpelaaja
Pituus:  185 cm
Paino:  79 kg
Lyöntipuoli:  vasen
Heittokäsi:  oikea
Pelaajaura
Seurajoukkueet
 1905–1926  1927–1928 :   Detroit Tigers  Philadelphia Athletics 
Valmennusura
1921–1926:  Detroit Tigers
Hall of Fame
Valintavuosi:  1936
Äänet:  98,2 %
Aiheesta muualla
www.cmgww.com/baseball/cobb
Tyrus Raymond Cobb (18. joulukuuta 1886 – 17. heinäkuuta 1961) oli yhdysvaltalainen baseballpelaaja, pelipaikaltaan takakenttäpelaaja. Hän pelasi Major League Baseballissa (MLB) 22 kautta Detroit Tigersissa (1905–1926) ja päätti uransa Philadelphia Athleticsissa (1927–1928).
Cobb rikkoi useita MLB-ennätyksiä ja lopetettuaan uransa hänellä oli hallussaan niistä 43, mukaan lukien paras osumatarkkuus 36,6 prosentilla. Hän voitti American Leaguen (AL) parhaan lyöjän palkinnon 12 kertaa; kaikkiaan hän löi yli 32,0 prosentin osumatarkkuudella 22 kauden ajan. Vuonna 1909 hän voitti Triple Crownin, joka annetaan pelaajalle, jolla on liigan paras osumatarkkuus sekä eniten kunniajuoksuja ja lyötyjä juoksuja. Cobb valittiin ensimmäisten joukossa Baseball Hall of Fameen vuonna 1936.
Aiheesta muualla

Ty Cobb Baseball-Reference.comissa (englanniksi)
Tsuta (1944)

| Tsuta / 蔦 |
| --- | --- |

Aluksen vaiheet
Rakentaja:  Yokosukan laivastoarsenaali
Kölinlasku:  31. heinäkuuta 1944
Laskettu vesille:  2. marraskuuta 1944
Palveluskäyttöön:  8. helmikuuta 1945
Poistui palveluskäytöstä:  5. lokakuuta 1945
Loppuvaihe:  Kiinalle 1947
Tekniset tiedot
Uppouma:  1 289 t (normaali) 1 555 t (kuormattu)
Pituus:  98 m (vesiraja) 100 m (kokonaispituus)
Leveys:  9,35 m
Syväys:  3,37 m
Koneteho:  19 000 shp
Nopeus:  27,8 solmua
Aseistus
Aseistus:  3 × 127 mm/40 type 89 24 × 25 mm ilmatorjuntatykkiä 4 × 610 mm torpedoputkea 60 × syvyyspommia
Tsuta (jap. 蔦) oli keisarillisen Japanin laivaston vuonna 1945 valmistunut Tachibana-luokan hävittäjä toisessa maailmansodassa.
Valmistus

Alus tilattiin vuoden 1944 hankinnoissa Yokosukan laivastontelakalta, missä köli laskettiin 31. heinäkuuta 1944. Se laskettiin vesille 2. marraskuuta ja otettiin palvelukseen 8. helmikuuta 1945.
Palvelus

Alus poistettiin alusluettelosta 5. lokakuuta 1945. Se kuljetti 1. joulukuuta alkaen kotiutettuja sotilaita takaisin Japaniin. Alus luovutettiin 31. heinäkuuta 1947 sotakorvauksena Kiinalle.
Tom Luken

Tom Luken
Thomas Andrew "Tom" Luken (9. heinäkuuta 1925 – 10. tammikuuta 2018) oli yhdysvaltalainen demokraattisen puolueen poliitikko. Hän syntyi Cincinnatissa, valmistui Purcell High Schoolista ja palveli toisen maailmansodan aikana Yhdysvaltain merivoimissa.
Luken opiskeli lakimieheksi. Hän istui Cincinnatin kaupunginvaltuustossa vuosina 1964–1967 ja 1969–1974; hän oli kaupungin pormestarina Bill Gradisonin jälkeen vuosina 1971–1972.
Luken oli Yhdysvaltain edustajainhuoneen jäsenenä vuosina 1977–1991. Vuoteen 1980 vaalipiirinä oli Ohion toinen, sen jälkeen ensimmäinen. Sekä hänen veljensä Jim että poikansa Charlie Luken ovat myös toimineet Cincinnatin pormestarinvirassa.
Tom Lawrence

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Thomas Morris Lawrence
Syntymäaika: 13. tammikuuta 1994
Syntymäpaikka: Wrexham, Wales
Pelipaikka: hyökkääjä
Pituus: 175 cm
Seura
Seura: Rangers
Junioriseurat
–2002: Everton FC
2002–2013: Manchester United
Seurat
| Vuodet | Seura | O | (M) |
| 2013–2014 | Manchester United | 1 | (0) |
| 2013–2014 | → Carlisle United | 9 | (3) |
| 2014 | → Yeovil Town | 19 | (2) |
| 2014– | Leicester City | 3 | (0) |
| 2014 | → Rotherham United | 6 | (1) |
Maajoukkue
| 2012–2013 | Wales U19 | 5 | (0) |
| 2013–2014 | Wales U21 | 8 | (3) |
 Seurajoukkueuran tilastot kattavat vain kansalliset sarjat, päivitetty 21. kesäkuuta 2015.  Maajoukkueuran tilastot päivitetty 21. kesäkuuta 2015.
Thomas Morris "Tom" Lawrence (s. 13. tammikuuta 1994) on walesilainen jalkapalloilija, joka edustaa Skotlannin Valioliigassa pelaavaa Rangersia. Hän on pelannut Englannin Valioliigassa muutaman ottelun Manchester Unitedin ja Leicester Cityn joukkueissa mutta viettänyt suurimman osan urastaan alemmilla sarjatasoilla. Hän on pelipaikaltaan hyökkääjä. Lawrence on pelannut myös Walesin alle 21-vuotiaiden maajoukkueessa.
Lawrencen kasvattajaseura on Manchester United, josta hän siirtyi vuonna 2013 lainalle Carlisle Unitediin. 2014 tammikuussa Lawrence siirtyi Englannin mestaruussarjan Yeovil Towniin, josta hän palasi kasvattajaseuraansa saman vuoden huhtikuussa. Hän teki United-debyyttinsä 6. toukokuuta 2014, kun vastassa oli Hull City. Hän pelasi avauksessa 70 minuuttia, ennen kuin tuli vaihtoon pelaaja-valmentaja Ryan Giggsin vaihdettua itsensä kentälle.
Syyskuussa 2014 Lawrence siirtyi Unitedista Valioliigaan nousseeseen Leicester Cityyn. Hän pelasi seurassa kauden aikana vain kolme ottelua käyden lainalla Mestarussarjan Rotherham Unitedissa.
Käännös suomeksi
Tom Longstaff

| Mitalit> Maa:   Yhdistynyt kuningaskunta.Miesten vuorikiipeily. Olympialaiset  | Mitalit> Maa:   Yhdistynyt kuningaskunta.Miesten vuorikiipeily. Olympialaiset  | Mitalit> Maa:   Yhdistynyt kuningaskunta.Miesten vuorikiipeily. Olympialaiset  | Maa:   Yhdistynyt kuningaskunta> Miesten vuorikiipeily. |
| --- | --- | --- | --- |
|  Kultaa | Chamonix 1924 | Vuorikiipeily |  |
Thomas "Tom" George Longstaff (15. tammikuuta 1875 Kingston upon Hull – 26. kesäkuuta 1964 Achiltibuie) oli brittiläinen vuorikiipeilijä.
Longstaff valloitti 7 120 metriä korkean Trisulvuoren vuonna 1907 ja oli tuolloin maailman korkeimmalle päässyt ihminen. Hänet tunnetaan lisäksi yrityksestään päästä Gurla Mandhatan huipulle vuonna 1905 sekä Siachenin jäätikön löytämisestä. Longstaff oli mukana Mount Everestin tutkimusretkellä vielä vuonna 1922 lääkintävastaavana ja eräänlaisena ryhmän isähahmona. Hän sai saavutuksistaan olympiakultamitalin Chamonix’n olympialaisten 1924 yhteydessä.
Tuuli Siponen

| Henkilötiedot |
| --- | --- | --- | --- |
Syntymäaika: 2000
Pelipaikka: keskikenttäpelaaja
Seura
Seura: HPS
Pelinumero: 36
Tuuli Siponen (s. 2000) on suomalainen jalkapalloilija, joka pelaa hyökkäyksen eri rooleissa. Siponen edustaa Kansallisessa liigassa pelaavaa Helsingin Palloseuraa, ja hänen kasvattajaseuransa on FC Viikingit. Hän on edustanut Suomea alle 17- ja 19-vuotiaiden naisten maajoukkueissa.
Siponen siirtyi HPS:aan HJK:sta kauden 2020 päätteeksi. Kyseisen kauden hän oli pelannut lainalla Naisten Ykkösen NJS:ssa, jossa hän teki yhdeksässä ottelussa kolme maalia ja oli joukkueen parhaita maalintekijöitä. Kansallisessa liigassa Siponen pelasi ensimmäisen kerran 7. toukokuuta 2021 ottelussa HPS – FC Honka.
Ulèëlheuë

Ulèëlheuë oli rannikkokaupunki Banda Acehin vieressä, Acehin erityisalueella, Indonesiassa. Vuoden 2004 Intian valtameren maanjäristyksen aiheuttama tsunami tuhosi sen täysin. Kaupungin nimessä on kaksi sanaa, joista ulèë tarkoittaa päätä ja lheuë niemimaata.
Kaupunki sijaitsi seitsemän kilometriä länteen suuremmasta Banda Acehin kaupungista.
Tuynhuys

| Tuynhuys |
| --- | --- |
 Tuynhuys vuonna 1988.
Sijainti:   Kapkaupunki, Länsi-Kap
Valmistumisvuosi:  1790
Suunnittelija:  Josephus Jones
Käyttäjä:  Etelä-Afrikan presidentti
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tuynhuys on historiallinen rakennus Etelä-Afrikan Kapkaupungissa. Se on toiminut Etelä-Afrikan presidentin toimistona vuodesta 1985. Tuynhuysin historia ulottuu 1600-luvulle, mutta nykyisen muotonsa rakennus sai vuonna 1751 päättyneiden uudistustöiden tuloksena.